armvectores/hy_wikipedia_2023 huggingface dataset:
Մելինդա Գեյթս

Մելինդա Գեյթս (անգլ.՝ Melinda Ann Gates, ի ծնե՝ Մելինդա Էն Ֆրենչ, օգոստոսի 15, 1964(1964-08-15), Դալաս), ամերիկացի գործարար և բարեգործ, Բիլ Գեյթսի կինը։ Բիլ և Մելինդա Գեյթսերի հիմնադրամի համահիմնադիր և համանախագահ, ավելի վաղ եղել է Microsoft-ի վաճառքի բաժնի մի շարք ապրանքների մենեջեր, այդ թվում՝ Publisher, Microsoft Bob, Encarta և Expedia։


== Կենսագրություն ==

Մելինդան ծնվել է Դալասում (Տեխաս)։ Նա ծնվել է ինժեներ Ռեյմոնդ Ջոզեֆ Ֆրենչ-կրտսերի և տնային տնտեսուհի Էլեյն Ագնես Էմերլանդի ընտանիքում։ Ունի ավագ քույր և երկու կրտսեր եղբայր։ Մելինդան դավանանքով կաթոլիկ է, սովորում է սուրբ Մոնիկայի կաթոլիկ դպրոցում, որտեղ եղել է դասարանի լավագույն աշակերտուհին։ 1982 թվականին նա ավարտել է Դալասի Ուրսուլինկի ակադեմիան, դառնալով ուսանող, որը տվեց հրաժեշտի խոսքը։ 1986 թվականին նա Դյուկի համալսարանում ստացել է համակարգչային գիտության և տնտեսության բակալավրի աստիճան, իսկ 1987 թվականին Դյուկի համալսարանին կից Ֆուկուայի բիզնեսի դպրոցում ստացել է գործարար վարչարարության մագիստրոսի կոչում։
Դրանից հետո նա սկսել է աշխատել Microsoft ընկերությունում և մասնակցել է ընկերության բազմաթիվ մուլտիմեդիական արտադրանքի մշակման գործում, այդ թվում՝ Publisher, Microsoft Bob, Encarta և Expedia։
1994 թվականին նա ամուսնացել է Բիլ Գեյթսի հետ։ Հարսանեկան արարողությունը տեղի է ունեցել Լանայի կղզում (Հավայան)։ Դրանից հետո նա լքել է Microsoft-ը, որպեսզի կենտրոնանա իր ընտանիքի վրա։ Մելինդան և Բիլ Գեյթսը ունեն երեք երեխա՝ դուստրերը՝ Քեթրին Գեյթսը (1996) և Ֆիբի Ադել Գեյթսը (2002), ինչպես նաև որդին՝ Ռորի Ջոն Գեյթսը (1999)։ Ամուսիններն ապրում են Վաշինգտոն լճի ափին գտնվող մեծ առանձնատանը։
1996-ից մինչև 2003 թվականը Մելինդան եղել է Դյուկի համալսարանի հոգաբարձուների խորհրդի անդամ։ Գեյթսը մասնակցում է Բիլդերբերգի ակումբի համաժողովներին, ինչպես նաև հանդիսանում է Washington Post ընկերության տնօրենների խորհրդի անդամ։ 2006 թվականին նա լքել է Drugstore.com խորհուրդը, որպեսզի ավելի շատ ժամանակ կարողանա հատկացնել Բիլ և Մելինդա Գեյթսեր հիմնադրամին։
2009 թվականի դրությամբ, Մելինդան և Բիլ Գեյթսը հիմնադրամին նվիրաբերել են ավելի քան 24 միլիարդ դոլար։


== Մրցանակներ և ճանաչում ==
2005 թվականի դեկտեմբերին Մելինդա և Բիլ Գեյթսերը Բոնոյի հետ միասին ըստ Time հանդես արժանացան տարվա մարդ տիտղոսին։ 2006 թվականի մայիսի 4-ին Մելինդա և Բիլ Գեյթսերը միջազգային համագործակցության համար ստացան Աստուրիայի արքայադստեր մրցանակ՝ ի նշան աշխարհում իրենց  բարեգործությանը։ 2006 թվականի նոյեմբերին Մելինդա և Բիլ Գեյթսերը պարգևատրվեցին «Ացտեկյան արծիվ» շքանշանով՝ ամբողջ աշխարհում առողջապահության և կրթության ոլորտներում իրենց բարեգործական գործունեություն համար, մասնավորապես, Մեքսիկայում և մասնավորապես Un país de lectores ծրագրում։
2006 թվականին Մելինդան զբաղեցրել է 12-րդ տեղը Forbes ամսագրի 100 ամենաազդեցիկ կանանց ցանկում, 2007 թվականին՝ 24-րդ, 2008 թվականին՝ 40-րդ, 2014 թվականին՝ 3-րդ, 2017 թվականին՝ 3-րդ տեղը։
2015 թվականին պարգևատրվել է Հնդկաստանի քաղաքացիական երրորդ ամենաբարձր Պադմա Բհուշան պարգևով։


== Ծանոթագրություններ ==


== Արտաքին հղումներ ==
Мелинда Гейтс Թվիթթերում
Фонд Билла и Мелинды Гейтс
Օմ (Օդի գավառ)

Օմ (ֆր.՝ Homps), համայնք Ֆրանսիայի Օկսիտանիա մարզի Օդ գավառում:
Բնակչությունը 2008 թվականի դրությամբ կազմում է 662 մարդ, բնակչության խտությունը` 216.34 մարդ/կմ²: Բնակավայրը զբաղեցնում է 3.06 կմ² տարածք:


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 105 կմ արևմուտք, Կարկասոն քաղաքից` 31 կմ արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 415 աշխատունակ (15-64 տարեկան)  բնակիչ, որոնցից ակտիվ էին 278-ը, իսկ ոչ ակտիվները` 137: Ակտիվության ցուցանիշը կազմում է 67,0 %: 278 աշխատունակ մարդկանցից աշխատել է 220 անձ (122 տղամարդ և 98 կին): Գործազուրկ են եղել 58 անձ (25 տղամարդ և 33 կին): 137 անաշխատունակներից 36-ը եղել են աշակերտներ կամ ուսանողներ, 45-ը` թոշակառուներ, իսկ 56-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բեդֆորդ շրջան (Փենսիլվանիա)

Անվան այլ կիրառումների համար տե՛ս՝ Բեդֆորդ շրջան (այլ կիրառումներ)Բեդֆորդ շրջան (անգլ.՝ Bedford County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 2.629 կմ² է, բնակչությունը՝ 49.762 մարդ (2010 թ. տվյալներով)։ Շրջկենտրոնն է Բեդֆորդ բնակավայրը։ Կազմավորվել է 1771 թ.։
Դիվանագիտական ներկայացուցչությունների ցանկ Սուրինամում

Սա դիվանագիտական ներկայացուցչությունների ցանկն է Սուրինամում։ Ներկայում Պարամարիբոյում գործում է 12 դեսպանատուն; (չհաշված պատվո հյուպատոսությունները)։


== Դեսպանատներ ==
Պարամարիբո


=== Գլխավոր հյուպատոսություններ ===
Նյուվ Նիկերի

 ԳայանաՊարամարիբո

 Հայիթի


== Նստավայրը երկրից դուրս ==
 Ավստրալիա (Պորտ օֆ Սփեյն, Տրինիդադ և Տոբագո)
 Գերմանիա (Պորտ օֆ Սփեյն)
 Գվատեմալա (Պորտ օֆ Սփեյն)
 Թուրքիա (Պորտ օֆ Սփեյն)
 Իռլանդիա (Նյու Յորք, ԱՄՆ)
 Իսլանդիա (Նյու Յորք)
 Կոլումբիա (Պորտ օֆ Սփեյն)
 Հարավային Աֆրիկա (Պորտ օֆ Սփեյն)
 Հարավային Կորեա (Կարակաս, Վենեսուելա)
 Հունաստան (Կարակաս)
 Ճապոնիա (Պորտ օֆ Սփեյն)
 Մարոկկո (Բրազիլիա, Բրազիլիա)
 Մեծ Բրիտանիա (Ջորջթաուն, Գայանա)
 Մեքսիկա (Պորտ օֆ Սփեյն)
 Պանամա (Պորտ օֆ Սփեյն)
 Պարագվայ (Կարակաս)
 Ռումինիա (Բրազիլիա)
 Ռուսաստան (Բրազիլիա)
 Սերբիա (Վաշինգթոն, ԱՄՆ)
 Ֆիլիպիններ (Բրազիլիա)
 Ֆինլանդիա (Բրազիլիա)


== Տես նաև ==
Սուրինամի արտաքին քաղաքականություն
Սուրինամի դիվանագիտական ներկայացուցչությունների ցանկ


== Ծանոթագրություններ ==
Embassy of Suriname in Washington DC
Մխիթար Գոշ (այլ կիրառումներ)

Մխիթար Գոշ, կարող է վերաբերել՝

Մխիթար Գոշ - հայ մտածող–գիտնական, օրենսդիր, առակագիր, հոգևորական, մանկավարժ, հասարակական գործիչ
Մխիթար Գոշ - գիտամեթոդական hանդես նվիրված hասարակական գիտություններին
Սյուժե

Սյուժե (ֆր.՝ sujet— առարկա),
1․ գրականության մեջ գործողությունների զարգացումը, իրադարձությունների ընթացքը պատմական, դրամատիկ և քնարավիպերգական երկերում։ «Սյուժե» բառը գրականության հետ կապված առաջին անգամ օգտագործել են XVII դ․ կլասիցիստներ Պ․ Կոռնելը և Ն․ Բուալոն՝ նկատի ունենալով, ինչպես Արիստոտելը, հին աշխարհի առասպելական հերոսների (օրինակ, Անտիգոնեի ու Կրեոնտի կամ Մեդեայի ու Ցասոնի) կյանքի եղելությունները։ Սյուժեն (գլխավոր և երկրորդական սյուժետային գծերի հետ մեկտեղ) երկի բովանդակությունը մարմնավորող հիմնական միջոցներից մեկն է, որն արտացոլում է տվյալ պատմական ժամանակաշրջանը, ազգային ու սոցիալական հանգամանքները, գրողի հուզական-գաղափարական վերաբերմունքը կյանքի բնութագրական կողմերի և իրականության նկատմամբ։
Սյուժեի միջոցով է դրսևորվում կերպարների, նրանց բնավորության ու ներքին էության զարգացման պատմությունը։ Իր ողջ անկրկնելիությամբ և ինքնատիպությամբ սյուժեն ստեղծագործության ձևի (դրա հետ էլ՝ բուն ոճի) հիմնական կողմն է։ Սյուժեի զարգացման հիմքը կոնֆլիկտն է՝ հերոսների բախման միջոցով հասարակական հակադիր ուժերի պայքարի բացահայտումը։ Էպոսի պատմական զարգացման վաղ շրջանում նրա սյուժեն կառուցվել է դեպքերի համակցության ժամանակային, ժամանակագրական սկզբունքով։ Հետագայում եվրոպական էպոսում ի հայտ են եկել համակենտրոն սյուժեները՝ հիմնված միասնական կոնֆլիկտի վրա, որը հատկանշվում է իր հանգույցի, գագաթնակետի և հանգուցալուծման որոշակիությամբ։
2․ Կերպարվեստում՝ սյուժեն ստեղծագործությունում պատկերված որոշակի դեպքն է, իրավիճակը, որ հաճախ երևում է գործի անվան մեջ։ Ի տարբերություն թեմայի, սյուժեն ստեղծագործության գաղափարի կոնկրետ, մանրամասն և կերպարապատմողական բացահայտումն է։
Սալդիբաշ

Սալդիբաշ (բաշկիրերեն՝ Һалдыбаш), գետ Ռուսաստանում, հոսում Բաշկորտոստանի Հանրապետությունում։ Գետաբերանը տեղակայված է Ուֆա գետի ձախ ափին՝ 117 կմ հեռավորության վրա։ Գետի երկարությունը 79 կմ է, ջրհավաք ավազանը՝ 811 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Դյոմա գետն է, գետի ենթաավազանը Բելայա գետն է։ Գետավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 10010201212111100023834
Հիդրոլոգիական ուսումնասիրությունների կոդը - 111102383
Ավազանի կոդը - 10.01.02.012
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կիսլայա (Պիժմայի վտակ)

Անվան այլ կիրառումների համար տե՛ս՝ Կիսլայա (այլ կիրառումներ)Կիսլայա (ռուս.՝ Кислая), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պիժմա գետի աջ ափին՝ 121 կմ հեռավորության վրա։ Գետի երկարությունը կազմում է 15 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը 
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000078694
Կոդը ըստ հիդրոլոգիական հետազոտության (ՌԴ) — 103007869
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
(4394) Ֆրիտժեյդե

(4394) Ֆրիտժեյդե (անգլ.՝ Fritzheide), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,249189 ա. մ., առավելագույնը մոտենում է 1,7315 ա. մ. հեռավորության վրա և հեռանում 2,7668 ա. մ.։ Արեգակի շուրջ մեկ ամբողջական պտույտ է կատարում 1232,08 երկրային օրվա ընթացքում, իր ուղեծրով շարժվելով միջինում 0,29219 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4394) Ֆրիտժեյդե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գևորգ Սարգսյան (հեղափոխական)

Անվան այլ կիրառումների համար տե՛ս՝ Գևորգ Սարգսյան (այլ կիրառումներ)Գևորգ Գրիգորի Սարգսյան (1887, Բաքու, Ռուսական կայսրություն - 1937, Երևան, Հայկական ԽՍՀ, ԽՍՀՄ), հայ բոլշևիկ հեղափոխական, Հարավային Կովկասում և Հայաստանում խորհրդային ռեժիմի հաստատման աջակից, ԽՄԿԿ անդամ (1919)։
Գործունեությունն սկսել է 1903 թվականից՝ Բաքվում, որտեղ և ներգրավվել է հեղափոխական շարժման մեջ։ 1919 թվականից աշխատել է Ալեքսանդրապոլի երկաթուղային դեպոյում, մասնակցել երկաթուղայինների ելույթներին։ 1920 թվականի Մայիսյան ապստամբությանը մասնակցելու համար բանտարկվել է։ Ռուսական 11-րդ կարմիր բանակի կողմից Հայաստանը գրավելուց և երկրում խորհրդային կարգերի հաստատումից հետո Սարգսյանը պետական և տնտեսական ղեկավար աշխատանքներ է վարել արդեն Խորհրդային Հայաստանում։ Եղել է Ալավերդու պղնձաձուլական կոմբինատի տնօրենի տեղակալ, «Հայպղինձ»-ի նախագահ, ՀԽՍՀ առևտրի ժողկոմի տեղակալ, Երևանի մեխանիկական գործարանի տնօրեն, Հայաստանի երկրաբանական-հետախուզական բազայի, Երևանի օպերային թատրոնի շենքի շինարարության պետ։


== Ծանոթագրություններ ==
Դեզբերան

Դեզբերան (թուրքերեն՝ Ortaç, քրդ.՝ Dizberan), գյուղ Արևմտյան Հայաստանում, Վանի վիլայեթի Ջուլամերկի գավառակում։ Գտնվում էր Ջուլամերկ քաղաքից 40 կմ արևելք, գետահովտում, Դեզբիրան գյուղից 18 կմ հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
T-քվարկ

t-քվարկ, գագաթ-քվարկ (նշանակումը՝ t, անգլ.՝ top «վերև»), իսկական քվարկ (անգլ.՝ truth quark), +(2/3)e լիցքով քվարկ, պատկանում է երրորդ սերնդին։ Զանգվածը 173,1 ± 1,3 ԳէՎ/c2 է, ստանդարտ մոդելի մասնիկներից ամենածանրն է. զանգվածը մոտ է ռենիումի միջուկի զանգվածին։ t-քվարկի կյանքի տևողությունը 10−25 վ է՝ 20 անգամ փոքր ուժեղ փոխազդեցության ժամանակային սանդղակից։ Կյանքի կարճ տևողության պատճառով չի հասցնում առաջանալուց հետո հադրոնանալ (հադրոնի մաս դառնալ) և իրենք դրսևորում է որպես «լերկ» քվարկ։ Այսպիսով գոյություն չունեն վալենտական t-քվարկ պարունակող հադրոններ (բայց վիրտուալ t-քվարկներ կան ցանկացած հադրոնում)։ Համարյա միշտ տրոհվում է b-քվարկի և W-բոզոնի (թույլ տրոհում). տրոհումների շուրջ 9 %-ը ընթանում է լիցքավորված թեթև լեպտոնների (էլեկտրոնի կամ մյուոնի) և համապատասխան նեյտրինոյի ճառագայթումով։ Ծանր τ-լեպտոնի առաջացումով ընթացող տրոհումները դեռ բավարար վիճակագրությամբ չեն դիտվել։ Տրոհման էլեկտրամագնիսական կանալները ճնշված են (ավելի թեթև u- կամ c- քվարկներում t→γu, t→γc ռեակցիաներով ռադիոակտիվ տրոհում չի դիտվել, այդպիսի ռեակցիաների փորձարարական հավանականությունը փոքր է 0.6 %-ից)։ Կանխատեսված են համանման թույլ ռեակցիաները՝ ֆոտոնի փոխարեն Z-բոզոնի արձակումով (t→Z0u, t→Z0c), սակայն դեռ չեն դիտվել (հավանականությունը փոքր է 14 %-ից)։ t-քվարկի տրոհումն արգելված է ուժեղ փոխազդեցության հաշվին։
Հայտնաբերվել է1995 թ. Ֆերմիլաբի Թևաթրոն բախիչով(կոլայդեր), CDF և D0 համագործակցությամբ։ Մինչև Մեծ հադրոնային բախիչի գործարկումը Թևաթրոնը աշխարհում միակ փորձարարական համալիրն էր, որտեղ կարող էր առաջանալ t քվարկների զույգ։ Այդ արագացուցիչում բախվող պրոտոն-հակապրոտոն զույգի էներգիան զանգվածների կենտրոնի համակարգում 1.96 ՏէՎ է։ Այդպիսի էներգիայի դեպքում t-քվարկ+t-հակաքվարկ զույգերը ծնվում են շուրջ 7 պիկոբառն հատույթով, ինչը համընկնում է ստանդարտ մոդելի կանխատեսումներին (6.7-7.5 պիկոբառն 175 ԳէՎ/c2 զանգվածով t- քվարկի համար)։
t-քվարկի հայտնաբերումը վերջնականապես հաստատեց քվարկների գոյության իրականությունը, դրանով փակելով նրանց գոյության մասին ժամանակակից ֆիզիկայում չլուծված հարցը։


== Տես նաև ==
b-քվարկ
Քվարկային մոդել


== Ծանոթագրություններ ==


== Արտաքին հղումներ ==
Տարրական մասնիկների հատկությունների կրճատ աղյուսակը Particle Data Group կայքում(անգլ.)
Տարրական մասնիկների հատկությունների լրիվ աղյուսակը Particle Data Group կայքում(անգլ.)
Նեյրոգլիա

Նեյրոգլիա (գլիայի բջիջներ, ուղեկից բջիջներ, սոսնձող բջիջներ), (հունարեն՝ γλία, γλοία սոսինձ), կենտրոնական նյարդային համակարգում առանձին բջիջների խումբ, ոչ նեյրոնային բջիջներ։ Քանակով մինչև 10 անգամ գերազացում են նեյրոններին։


== Տեսակներ ==
մակրոգլիա
աստրոցիտներ
օլիգոդենդրոցիտներ
էպենդիմալ բջիջներ
ճառագայթաձև գլիա
Շվանի բջիջներ
ուղեկից բջիջներ
աղիքային գլիալ բջիջներ
միկրոգլիաՄիկրոգլիայի բջիջներն ընդունակ են ֆագոցիտոզի, այդ պատճառով ունեն պաշտպանական նշանակություն։ Տեղակայված են կենտրոնական նյարդային համակարգի բոլոր բաժիներում։
Հասուն տարիքում նեյրոգլիայի բջիջները կարող են կիսվել, ի տարբերություն նեյրոնների։ Սա հիմնավորվում է գլխուղեղի տարբեր վնասվածքների ժամանակ վնասված հատվածներում մեծաքանակ գլիայի բջիջների հայտնաbերմամբ։ Սակայն դա չի վերաբերվում գլիայի բոլոր բջիջներին։ Կան տվյալներ, որ գլխուղեղի որոշ բաժիներում (ջրաձիու գալար՝ հիպոկամպ) հնարավոր է նոր նեյրոնների առաջացում։
Գլիայի բջիջները կազմում են կենտրոնական նյարդային համակարգի ծավալի մոտավորապես կեսը։ Նեյրոգլիայի տարբեր տեսակի բջիջների քանակը նյարդային համակարգի տարբեր բաժիններում տարբեր է։


== Արտաքին հղումներ ==
Neuroglial Cells
Neuroglia
Neuroglia Archived 2014-12-08 at the Wayback Machine.
Neuroglia consortium Archived 2014-11-26 at the Wayback Machine.


== Ծանոթագրություններ ==
Հասարակագիտություն

Հասարակագիտություն բառի կազմությունը ներառում է «հասարակություն» և «գիտություն» բառերը և նշանակում է գիտություն հասարակության մասին։ Հասարակագիտական են համարվում այն գիտակարգերն ու հարացույցերը, որոնց ուսումնասիրության օբյեկտը հասարակությունն է։ Երբեմն սոցիոլոգիան նույնացնում են հասարակագիտության հետ, սակայն վերջինս ներառում է մի շարք գիտություններ, որոնք ևս ուսումնասիրում են հասարակական երևույթներն ու գործընթացները։ Սակայն հասարակությունը, հանդիսանալով մարդկանց ամբողջություն, ենթադրում է, որ հասարակագիտության ուսումնասիրության առարկան իր մեջ ընդգրկում է նաև մարդուն առնչվող մի շարք հիմնահարցեր։ Այսպես, հասարակագիտությունը կարելի է համարել նաև գիտություն մարդու կյանքի մասին, որը կենսագործունեթյուն է ծավալում հասարակության մեջ։
Որպես հիմնարար գիտություն, սոցիոլոգիան բացատրում է սոցիալական երևույթները,հավաքում և ամփոփում է դրանց մասին տեղեկատվությունը։ Որպես կիրառական գիտություն, սոցիոլոգիան մեզ թույլ է տալիս կանխատեսել և ղեկավարել սոցիալական երևույթները։


== Պատմություն ==
Դժվար է որոշել, թե երբ է առաջացել սոցիոլոգիան. Դրա ծագումը սկսվում է մարդկության պատմության սկզբից։ Սոցիոլոգիայի առաջատարներից մեկը արաբ մտածող Իբն Խալդունն էր (1332-1406),ով փորձում էր գիտականորեն ուսումնասիրել հասարակությունը, փնտրում էր սոցիալական երևույթների պատճառները, զբաղվում էր տարբեր քաղաքակրթությունների համեմատությամբ։


== Արտաքին հղումներ ==
Հայկական սոցիոլոգիական ակումբ
Ջրթող

Ջրթող, ջրթողային հիդրոտեխնիկական կառույց՝ ջրամբարը դատարկելու, հատակի տիղմը լվանալու, ինչպես նաև ջուրը դեպի ստորին բիեֆ բաց թողնելու համար։ Ջրթող սովորաբար տեղադրում են բետոնե պատվարի ներսում (խողովակավոր ջրթող), իսկ հողե և քարե պատվարներում՝ պատվարի հիմքում կամ ափի զանգվածում (թունելային ջրթող)։ Ջրի ծախսը կարգավորվում է հիդրոտեխնիկական փականներով։
Մելքոնյան կրթական հաստատություն

Մելքոնյան կրթական հաստատություն, հիմնադրվել է 1926 Կիպրոսում, որպես մանկատուն 7 ապաստան է տրամադրել Հայոց ցեղասպանության հազարավոր զոհերին։ Դպրոցի պատմական շենքը գտնվում է Կիպրոսի Հանրապետության պաշտպանության տակ որպես ազգային արժեք։ Մելքոնյան դպրոցի հազարավոր շրջանավարտներ առաջատարներ են դարձել տարբեր ոլորտներում և իրենց ավանդն են ներդնում մշակույթի, կրթության, գիտության, լեզվի ու ազգային ինքնության ոլորտներում։ «Մելքոնյան» դպրոցը հազարավոր ուսանողներ և ուսուցիչներ է տվել, որոնք այժմ բարի կամքի դեսպաններ են և նպաստում են Կիպրոսի ժողովրդի օրինական պայքարին այս ձգձգված խնդրի արդարացի լուծման համար։


== Պատմություն ==
Մելքոնյան վարժարանի հիմնադիրներն են Գրիգոր և Կարապետ Մելքոնյան եղբայրները։ Վարժարանը բաղկացած էր մի քանի մասնաշենքերից` դպրոցական շենքեր, աշակերտների և ուսուցիչների համար նախատեսված շենքեր, ճաշարան։ Այս դպրոցում են դաստիարակվել 40 երկրից ժամանած բազում աշակերտներ։ 
Հատկանշական է դպրոցի բազմաբնույթ գործունեությունը` պարախումբ, երգչախումբ, թատերախումբ, սկաուտական ակումբ, փողերախումբ և այլն։ 
Ցավոք, 2014 թվականի մարտի 16-ին Հայկական Բարեգործական Ընդհանուր Միությունը որոշ պատճառներով որոշում կայացրեց փակելու դպրոցը։ 
Հայաստանից ևս մի շարք շնորհալի աշակերտներ իրենց ուսումն են ստացել Մելքոնյան կրթական հաստատությունում` գրանցելով բարձր արդյունքներ։


== Ծանոթագրություններ ==
Բոգորոդսկոե (գյուղ, Վոսկրեսենսկի շրջան)

Անվան այլ կիրառումների համար տե՛ս՝ ԲոգորոդսկոեԲոգորոդսկոե (ռուս.՝ Богородское), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայաստանի Բարձրագույն խումբ 1995-96 (ֆուտբոլ)

«Հայաստանի Բարձրագույն խումբ 1995-96ը» Հայաստանի ֆուտբոլի առաջնության Բարձրագույն խմբի 4-րդ առաջնությունն է։


== Նախաբան ==


== Անվանափոխումներ ==
«ՀՄԸՄ» ՖԱ → «Փյունիկ» ՖԱ


== Աղյուսակ ==


== Արդյունքներ ==


=== Անցումային հանդիպում ===


== Ռմբարկուներ ==


== Տես նաև ==
Հայաստանի Առաջին խումբ 1995-96
Հայաստանի Անկախության Գավաթ 1996


== Արտաքին հղումներ ==
1995-96 թվականի Բարձրագույն խմբի բաժինը RSSSF.com կայքէջում (անգլ.)


== Գրականություն ==
Աբելիազավր

Աբելիազավր (լատ.՝ Abelisaurus), ծագումով գիշատիչ դինոզավր պատկանում է Աբելիզավրայինների ընտանիքին, աբելիզավրի ենթաընտանիքը ապրել է 74-70 մլն տարի առաջ։
Աբելիազավրի մնացորդները հայտնաբերվել են Նեուկեն (Արգենտինա) նահանգում։ Հետագայում նրանց կմախքները հայտնաբերվել են բոլոր մայրցամաքներում, բացի Անկտարկտիդայից։ Իրենց անունը նրանք ստացել են ի պատիվ Ռոբերտ Աբելյաի, (իսպ.՝ Roberto Abel), արգենտինական թանգարանի տնօրեն (Museo Provincial de Cipolletti Carlos Ameghino), որտեղ էլ դրված են աբելիազավրի մնացորդները։


== Բնութագիր ==
Բարձրություն - 3,5 մ
Քաշ - 2,5 տոննա
Ծնոթի երկարություն - 1,5 մ
Բնակվել են - 74-70 մլն տարի առաջ


== Նկարագրություն ==


== Ծանոթագրություններ ==


== Արտաքին հղումներ ==
Աբելիազավրը դինոզավրերի  հանրագիտարանում Archived 2018-01-30 at the Wayback Machine.
Աբելիազավր Archived 2009-09-28 at the Wayback Machine. (անգլ.)
Քրիս Փարնել

Թոմաս Քրիստափոր «Քրիս» Փարնել (անգլ.՝ Thomas Christopher "Chris" Parnell, ծնվել է 1967 թվականի փետրվարի 5-ին Թենեսի նահանգի Մեմֆիս քաղաքում), ամերիկացի դերասան։ Հայտնի է դարձել «Saturday Night Live» ֆիլմի, «Արվարձան» սիթքոմի և «Ստուդիա 30» հեռուստասերիալի դերերով։


== Կենսագրություն ==
Փարնելը ծնվել է Մեմֆիսում, Թենեսի նահանգում։ Նա հաճախել է Գերմենթաուն (անգլ.՝ Germantown High School) ավագ դպրոցը, ապա նրան շնորհվել է աստիճան գեղարվեստական դպրոցում՝ Հյուսիսային Կարոլինայի համալսարանում (անգլ.՝ University of North Carolina School of the Arts)։ Ավարտելուց հետո Փարնելը վերադարձավ Թենեսի և սկսեց դասավանդել  դերասանական հմտություն իր նախկին դպրոցում։ Որոշելով իր կյանքը նվիրել դերասանության, նա տեղափոխվեց Լոս-Անջելես, որտեղ և սկսեց իր դերասանական կարիերան։


== Ընտրված ֆիլմերի ցանկ ==


=== Ֆիլմ ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Քրիս Փարնելը Internet Movie Database կայքում
Օդավա

Օդավա (ռուս.՝ Одава), գետ Ռուսաստանում, հոսում է Կարելական ինքնավար հանրապետությունում և Բելոմորսկի շրջանում։ Գետաբերանը տեղակայված է Օխտա գետի աջ ափին՝ 88 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Կիրվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001012102000004757
Հիդրոլոգիական ուսումնասիրությունների կոդը - 102000475
Ավազանի կոդը - 02.02.00.010
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քարետոպրակ (գետ)

Քարետոպրակ, գետակ Հայաստանի Գեղարքունիքի մարզում։ Սկիզբ է առնում Միափորի լեռների աղբյուրներից և Այգուտ գյուղից 2 կմ հարավ-արևելքում թափվում Գետիկի մեջ։ Երկարությունը՝ 7 կմ։


== Ծանոթագրություններ ==
Օզյորսկի շրջան (այլ կիրառումներ)

Օզյորսկի շրջան, կարող է վերաբերել՝

Օզյորսկի շրջան - մունիցիպալ շրջան Ռուսաստանի Կալինինգրադի մարզում
Օզյորսկի շրջան - մունիցիպալ շրջան Ռուսաստանի Մոսկվայի մարզում
Թալինի Կաթողիկե եկեղեցի

Թալինի Կաթողիկե եկեղեցի (մասնագիտական գրականության մեջ հիշատակվում է նաև որպես Թալինի մեծ տաճար), եռախորան գմբեթավոր բազիլիկ տիպի եկեղեցի Հայաստանի Արագածոտնի մարզի Թալին բնակավայրի հյուսիսարևելյան եզրամասում։ Բազիլիկ և խաչաձև եկեղեցիների յուօրինակ զուգորդական նմուշ է։ Տաճարի կառուցման վերաբերյալ մատենագրական և վիմագրական վկայություններ չեն պահպանվել, սակայն հատակագծային և ծավալատարածական հորինվածքների, ճարտարապետագեղարվեստական արտահայտչամիջոցների ու շինարարական առանձնահատկությունների վերլուծությունը ենթադրել են տալիս, որ այն կառուցվել է 7-րդ դարի երկրորդ կեսին։ Շինարարությունը վերագրվում է Կամսարական տոհմին։
Թալինի տաճարի արտաքին չափսերն են 17,8 x 34,3 մետր, աղոթասրահի չափսերն են՝ 15,80 x2 7,0 մետր։ Տաճարն ունի ընդարձակ ու հանդիսավոր, սակայն գմբեթավոր մույթերով մասնատված ներքին տարածություն։ Ներսի պատերը ծեփված են եղել կրաշաղախի բարակ շերտով, որի վրա տեղ-տեղ պահպանվել են երբեմնի որմնանկարների պատառիկներ։


== Պատկերասրահ ==

		


== Ծանոթագրություններ ==


== Աղբյուրներ ==
Վ. Հարությունյան, Հայկական ճարտարապետության պատմություն, Երևան, 1992։


== Արտաքին հղումներ ==
Թալինի Կաթողիկե եկեղեցի
Bye Bye (երգ, Մրայա Քերի)

«Bye Bye», երգ, որը գրել են ամերիկացի երգչուհի Մրայա Քերին, Ջոնտա Օսթինը, Միքել Էրիքսենը և Էրիկ Հերմանսենը Մրայայի E=MC² տասնմեկերորդ ստուդիական ալբոմի համար։ Երգը, որի պրոդյուսերներն են եղել Մրայան և Սթարգեյթը, թողարկվել է որպես նոր ալբոմի երկրորդ սինգլ։


== Երգացանկ ==
UK & European CD single
"Bye Bye" (Album Version) – 4:26
"Bye Bye" (So So Def Remix feat. Jay-Z) – 3:57US CD maxi-single
"Bye Bye" (Album Version feat. Akon & Lil Wayne) – 4:35
"Bye Bye" (R&B Remix) – 4:26
"Bye Bye" (Video)


== Հիթ-շքերթներ ==


=== Տարեկան հիթ-շքերթներ ===


== Թողարկման պատմություն ==


== Ծանոթագրություններ ==
Ուղեղ-ողնուղեղային հեղուկ

Ուղեղ-ողնուղեղային հեղուկ (լատ.՝ liquor cerebrospinalis), գլխուղեղի փորոքներում, ողնուղեղի կենտրոնական խողովակում և ենթաոստայնային տարածություններում պարունակվող հեղուկ։ Արտաղրվում է ուղեղի փորոքների անոթային հյուսվածքներում։ Ուղեղի ներքին միջավայրն է․ մասնակցում է կենտրոնական նյարդային համակարգի սնուցմանը և նյութափոխանակության արգասիքների հեռացմանը, պաշտպանում է ուղեղանյութը հարվածներից ու մեխանիկական ներգործությունից։ Բնականոն ուղեղ-ողնուղեղային հեղուկը թորած ջրի նման թափանցիկ է։ Մարդու ուղեղ-ողնուղեղային հեղուկի ընդհանուր քանակը 150-200 մլ է։ Պարունակում է լիմֆոցիտներ (3-5՝ 1 մմ³-ում), սպիտակուցներ (0,02%), հանքային աղեր (0,8-0,9%)։ Ախտաբանական պրոցեսների ժամանակ հեղուկը դառնում է պղտոր (թարախային բորբոքումներ), վարդագույն կամ դեղնավուն (արյունազեղումներ), գորշագույն (ուռուցքներ) են։ Գոյություն ունեն մի շարք ռեակցիաներ, որոնց միշոցով որոշվում են նաև հեղուկի կազմության փոփոխությունները։ Գոտկային պունկցիան միանգամայն անվնաս է և ունի գործնական կարևոր ախտորոշիչ նշանակություն։
Ջոն Հաննա

Ջան Դևիդ Հաննա (անգլ.՝ John David Hannah , ապրիլի 23, 1962(1962-04-23), East Kilbride, Շոտլանդիա), շոտլանդացի դերասան, պրոդյուսեր։ Հանդիսատեսին հայտնի է «Մումիա», «Մումիան վերադառնում է», «Մումիա. Վիշապների կայսրի դամբարանը», «Վերջին լեգեոնը» ֆիլմերից և «Սպարտակ. արյուն և ավազ» սերիալից։


== Կենսագրություն ==
Ջոն Հաննան ծնվել է Գլազգոյի մոտ գտնվող Իսթ Կիլբրայդ քաղաքում․ ընտանիքի ամենակրտսեր երեխան էր, ունի 2 ավագ քույր։ Մայրը՝ Սյուզենն աշխատում էր Marks & Spencer-ում որպես մաքրուհի, իսկ հայրը՝ Ջոնը՝ փականագործ։ Ջոնն ավարտել է Կլերմոնտի միջնակարգ դպրոցը և պատրաստվում էր դառնալ ինժեներ-էլեկտրիկ։ Իստ Կիլբրայդում հաճախում էր թատերական խմբակի և հետևելով ծանոթների խորհրդին՝ որոշում է ընդունվել Շոտլանդիայի երաժշտության և դրամայի արքայական ակադեմիա։


== Կարիերա ==
Ուսումն ավարտելուց հետո Հաննան շարունակում է մասնակցել թատերական ներկայացումների, նկարահանվել կարճամետրաժ ֆիլմերում և հեռուստահաղորդումներում, այդ թվում՝ խաղալով գլխավոր դերեր։ 1994 թվականին «Չորս հարսանիք և մի շարք թաղումներ» ֆիլմում Ջոնը մարմնավորում էր Մեթյուի դերը, որը նրան հանրաճանաչություն բերեց։ Առաջին հետաքրքիր դերից հետո Ջոնին առաջարկեցին խաղալ «Ճշմարտություն կամ մրցահրավեր» ֆիլմում մարդասպան մոլագարի դեր։ 1999 թվականին «Մումիա» ֆիլմում խաղացել է նաև կատակերգական՝ Ջոնաթանի դերը։ 2001 թվականին էկրան բարձրացավ ֆիլմի շարունակությունը Ջոնի մասնակցությամբ՝ «Մումիան վերադառնում է»։ 1998 թվականին Ջոնին առաջարկեցին մարմնավորել ռոմանտիկի դեր՝ «Զգուշացեք, դռները փակվում են» ֆիլմում։ 2002 թվականին Հաննան, որպես հյուր, հանդես եկավ հետևյալ սերիալներում՝ «Լրտեսը» (2001), «Ֆրեյզեր» (2002) և «Կարնավալ» (2002)։ 2006 թվականին Հաննան նկարահանվեց «Փողոցների նոր օրենքը» և «Սառը արյուն» դրամատիկական հեռուստասերիալներում։
1997 թվականի դեկտեմբերի 24-ին Ջոն Հաննան և պրոդյուսեր Մյուրեյ Ֆերգյուսոնը հիմնեցին Clerkenwell Films կինոընկերությունը։ Նրանց համատեղ առաջին աշխատանքը «Գլուխկոտրուկ» հեռուստասերիալն էր («Սև և կապույտ», «Կախովի այգիներ» ֆիլմերի դրվագներ)։ Սերիալն արդյունքում գնեց SMG Productions կինոընկերությունը, և Հաննային գլխավոր դերում փոխարինեց Քեն Սկոթը։
2010 թվականին նկարահանվեց Քվինթ Լենթուլ Բաթիաթի դերում՝ Starz կաբելային հեռուստաալիքի «Սպարտակ. արյուն և ավազ» պատմական սերիալում, այնուհետև՝ «Սպարտակ․ արենայի աստվածները» հեռուստասերիալում։


== Անձնական կյանք ==
1996 թվականի հունվարի 20-ին Ջոն Հաննան ամուսնացավ դերասանուհի Ջոաննա Ռոթի հետ, ում հետ մի քանի տարի հանդիպում էր։ 2004 թվականի փետրվարի 11-ին ծնվեցին նրանց երկվորյակները՝ Գաբրիելն ու Աստրիդը։


== Ֆիլմագրություն ==


=== Դերակատարումներ ===


=== Պրոդյուսեր ===


== Ծանոթագրություններ ==


== Արտաքին հղումներ ==
Ջոն Հաննա Internet Movie Database կայքում
Գույվա (քաղաքատիպ ավան, Ուկրաինա)

Գույվա (ուկրաիներեն՝ Гуйва), քաղաքատիպ ավան Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Գույվա քաղաքատիպ ավանում բնակվում էր 698 մարդ։ Բնակավայրը զբաղեցնում է 1 կմ² տարածք։ Բնակչության խտությունը կազմում էր 976,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Անուշեհ Անսարի

Անուշեհ Անսարի  ծննդով Անուշեհ Ռաիսյան (պարսկերեն՝ انوشه انصاری, անգլ.՝ Anousheh Ansari, սեպտեմբերի 12, 1966(1966-09-12), Մաշհադ, Իրան), իրանական ծագումով ամերիկացի գիտնական, Prodea systems, Inc. ընկերության համահիմնադիր 2006 թվականի սեպտեմբերի 18-ին դարձել է աշխարհի առաջին կին տիեզերական տուրիստը։


== Կենսագրություն ==
Անուշեն ծնվել է Իրանի հյուսիսարևելյան Մաշհադ քաղաքում։ Ըստ Անուշեհ Անսարիի ինքը պարսկական արմատներ ունի և հպարտանում է դրանով։ Անսարիի տիեզերագնացների խումբ ընդգրկվելուց հետո ադրբեջանական մի շարք լրատվամիջոցներ, հաղորդագրության մեջ սխալներ թույլ տալով, հայտարարել են, որ նա էթնիկ ադրբեջանցի է։ Սխալներից մեկը նաև նրա ծննդյան վայրն էր։ Էթնիկ ծագման և ծննդյան վայրի մասին այս սխալը դրանից հետո տարածել են մի շարք ռուսական լրատվամիջոցներ։
Անուշեի ծննդից հետո նրա ծնողները տեղափոխվել են Թեհրան, որտեղ անցել է նրա մանկությունն ու պատանեկությունը։ 1984 թվականին նա տեղափոխվել է ԱՄՆ, քանի որ նրա ծնողներն ուզում էին, որ նա լավ կրթություն ստանա և զբաղվի գիտությամբ։ Անուշեն Ջորջ Մեյսոնի համալսարանում ստացել է բակալավրի աստիճան, որտեղ զբաղվել է տեղեկատվությամբ և էլեկտրոնիկայով։ Մագիստրոսի աստիճան ստացել է Ջորջ Վաշինգտոնի համալսարանում։
Ուսումն ավարտելուց հետո Անուշեն աշխատանք է գտել MCI, Inc. կազմակերպությունում, որտեղ ծանոթացել է Համիդ Անսարիի հետ, որի հետ էլ ամուսնացել է 1991 թվականին։ 1993 թվականին Անուշեն, Համիդը և նրա եղբայր Ամիրը հիմնել են Telecom Technologies, Inc. (TTI) ընկերությունը։ Անուշեն եղել է ընկերության գործադիր տնօրենը։ 2000 թվականին նրանք վաճառել են TTI-ը Sonus Networks, Inc. ընկերությանը 550 մլն դոլարով։ Դրանից անմիջապես հետո TTI-ի արժեթղթերի գինը կտրուկ ընկել է և Sonus Networks ընկերությունը վիճարկել է վաճառքը, և Այսարիները մեղադրվել են ինսայդերյան առևտրի մեջ (անգլ.՝ Insider trading)։
Անուշեն X Prize հիմնադրամի հոգաբարձուների խորհրդի անդամ է։ Անսարիների ընտանիքը միլիոնների ներդրում է կատարել հիմնադրամում և դարձել է Ansari X Prize մրցանակի (նախնական անունը՝ X Prize) անվանական հովանավորը, որը տրվում էր առաջին մասնավոր մերձուղեծրային տիեզերանավին։ 2004 թվականի հոկտեմբերի 4-ին մրցանակը շահել են SpaceShipOne տիեզերանավը նախագծող Tier One նախագծի մասնակիցները։
2006 թվականի փետրվարին Անսարիների ներդրումային Prodea Systems, Inc. ընկերությունը, հայտարարել է Space Adventures, Ltd. և Ռուսաստանի դաշնային տիեզերական ընկերության հետ համագործակցության մասին, որի արդյունքում պետք է ստեղծվեր առևտրային օգտագործման մերձտիեզերական տիեզերանավերի տորմիղ։
Բացի մայրենի պարսկերենից Անուշեն ազատ տիրապետում է անգլերենի և ֆրանսերենի։ Տիեզերական թռիչքի նախապատրաստական շրջանում սովորել է խոսակցական մակարդակի ռուսերեն։

Տիեզերական թռիչքից
		
		


== Ծանոթագրություններ ==


== Արտաքին հղումներ ==
Interview with Anousheh Ansari: Iran's first space explorer
Космический блог Ануше Ансари Archived 2006-10-04 at the Wayback Machine. (անգլ.)
Дневник Ануше Ансари о полете на МКС в 2006 году Archived 2011-07-07 at the Wayback Machine. (ռուս.)
Մոնտիս Կալարուսի գավառ

Մոնտիս Կալարուսի (պորտ.՝ Microrregião de Montes Claros) գավառ Բրազիլիայում, մտնում է Մինաս Ժերայս նահանգի մեջ։ Մտնում է Ագլոմերացիա նահանգի Բելու Օրիզոնտի մարզի մեջ։ Բնակչությունը կազմում է 588 321 մարդ 2006 թվականի տվյալով։ Զբաղեցված տարածքը 22 248,177  կմ²։ Բնակչության խտությունը 26,4  մարդ/կմ²։


== Վիճակագրություն ==
Համախառն ներքին արտադրանքը կազմել է 2 476 670 390,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 4 398,56 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,730։


== Գավառի կազմ ==
Գավառի կազմի մեջ են մտնում հետևյալ համայնքները.

Լոնտրա
Պատիս
Ուբաի
Լ. Աբրահամյանի տուն

Լ. Աբրահամյանի տուն, բնակելի տուն Երևանի Փավստոս Բուզանդի փողոցում։


== Նկարագրություն ==
Կառուցվել է 19-րդ դարում։ Գտնվում է Փավստոս Բուզանդի 38 հասցեում։ Մեկհարկ է, կիսանկուղով։ Հատակագիծն ուղղանկյուն է, սենյակների միաշար դասավորությամբ։ Տան մուտքը պատշգամբասրահից է, որը ձգվում է բակի կողմի ողջ ճակատով, և ուր տանում է քարե թաղով ծածկած դալան։ Տուֆով երեսապատված գլխավոր ճակատը համաչափ է, հարդարված հարթությունը բաժանող ձգագոտիներով և որմնասյուներով, որոնք շարված են ռուստով շքահարկի բարձրության չափով։ Կողային մուտքի մասը շեշտված է աղեղաձև բարավորով ավարտվող լայն բացվածքով։ Գեղարվեստական տարրերը պարզ են՝ լուսամուտագոգերի տակ բաշխված կվադրեր, որոնք կրկնում են տանիքի եզրապատի վրայի սկավառներով զուգակցված ծոփերը ձևավորող եղևնագիծ զարդաքանակը։


== Ծանոթագրություններ ==
Գոռ Մինասյան

Գոռ Մինասյան (հոկտեմբերի 25, 1994, Գյումրի), հայ ծանրամարտիկ, ծանրամարտի աշխարհի փոխչեմպիոն (2018), 2019 թվականի աշխարհի առաջնության արծաթե մեդալակիր։  Հայաստանի սպորտի վաստակավոր վարպետ (2017)։ 


== Վաղ կյանք ==
Ծնվել է 1994 թվականի հոկտեմբերի 25-ին, Գյումրիում։ Փոքր տարիքում զբաղվել է ըմբշամարտով, բռնցքամարտով։ 10 տարեկանից զբաղվում է ծանրամարտով։


== Կարիերա ==
Հայաստանի բազմակի չեմպիոն է։
Երիտասարդների գերծանր քաշային կարգում (+94 կգ) պոկում վարժությունում համարվում է համաշխարհային ռեկորդակիր։ Մինասյանը 2010 թվականի երիտասարդական ամառային օլիմպիական խաղերում նվաճել է արծաթե մեդալ։
2013 թվականին 2 տարով որակազրկվել է։ 2015 թվականին վերադառնալով մեծ սպորտ գերծանր քաշային կարգում դարձել է Հյուստոնի աշխարհի առաջնության բրոնզե մեդալակիր՝ երկամարտում գրանցելով 437 կգ արդյունքը։ 2016 թվականի Ֆյորդեի Եվրոպայի առաջնությանը երկամարտի 442 կգ արդյունքով զբաղեցրել է երկրորդ տեղը։ 2016 թվականի ամառային օլիմպիական խաղերում երկամարտի 451 կգ արդյունքով դարձել է օլիմպիական փոխչեմպիոն։


== Միջազգային արդյունքներ ==


== Արդյունքներ ==


== Պարգևներ ==
«Հայրենիքին մատուցած ծառայությունների համար» մեդալ (7.09.2016) ։
«Հայրենիքին մատուցած ծառայությունների համար» մեդալ (7.09.2017)։
Երախտագիտության մեդալ (20.11.2018)։


== Ծանոթագրություններ ==


== Արտաքին հղումներ ==
Գոռ Մինասյանը Ծանրամարտի միջազգային ֆեդերացիայի պաշտանական կայքում Archived 2021-07-25 at the Wayback Machine.
IWRP Profile
Work (այլ կիրառումներ)

Work, կարող է վերաբերել՝

Work - ավստրալիացի ռեփեր Իգի Ազալիայի երգը
Work - ամերիկացի ռեփեր ASAP Ferg-ի երգը
Ռոմանով (Բելոկալիտվինսկի շրջան)

Անվան այլ կիրառումների համար տե՛ս՝ Ռոմանով (այլ կիրառումներ)Ռոմանով (ռուս.՝ Романов), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Կրասնոդոնեցկի գյուղական համայնքի կազմի մեջ։
Գանդինագար

Գանդինագար (գուջարաթի՝ ગાંધીનગર, անգլ.՝ Gandhinagar), քաղաք Արևմտյան Հնդկաստանում, Գուջարաթ նահանգի վարչական կենտրոն։


== Պատմություն ==
1960 թվականին հնդկական Բոմբեյ նահանգը բաժանվել է երկու նահանգի՝ Մահարաշտրա և Գուջարաթ։ Սկզբնապես Գուջարաթի մայրաքաղաքն է եղել է Ահմադաբադը, իսկ 1970 թվականին մայրաքաղաքը տեղափոխվել է Գանդինագար (հիմնադրվել է 1964 թվականին)՝ տեղակայված Սաբարմատի գետի երկու ափերին։ Քաղաքն իր անվանումը ստացել է Մահաթմա Գանդիի պատվին։


== Աշխարհագրություն և կլիմա ==
Քաղաքը տեղակայված է Ահմադաբադից 23 կմ դեպի հյուսիս և Բոմբեյ քաղաքի մոտավորապես 464 կմ դեպի հյուսիս-արևմուտք։ Այն գտնվում է ծովի մակարդակից 80 մ բարձրության վրա։ Գանդինագարը կանաչ քաղաք է, նրա ընդհանուր տարածքի մոտավորապես 54 %-ը կազմում են ծառերը։

Գանդինագարն ունի արևադարձային մուսոնային կլիմա, որում կարելի է հստակ առանձնացնել 3 եղանակ՝ ձմեռ, ամառ և անձրևների սեզոն։ Բացառությամբ անձրևների սեզոնի՝ կլիման հիմնականում տաք է և չոր։ Առավել տաք շրջանը մարտից հունիս ընկած ժամանակաշրջանն է, երբ միջին առավելագույնը կամզում է 36-ից մինչև 42 °C, իսկ նվազագույնը՝ 19-ից մինչև 27 °C: Առավել սառը շրջանը դեկտեմբեր և հունվար ամիսներն են, երբ միջին առավելագույնը կամզում է մոտավորապես 29 °C, իսկ նվազագույնը՝ 14 °C: Տեղումների տարեկան միջին չափաքանակը կազմում է մոտավորապես 803 մմ։


== Բնակչություն ==
2001 թվականի մարդահամարի տվյալների համաձայն՝ քաղաքի բնակչությունը կազմում է 195 891 մարդ, որի 53 %-ը կազմում են կանայք, իսկ 47 %-ը՝ տղամարդիկ։ Գրագիտության միջին մակարդակը կազմում է 77,11 % (82 %-ը տղամարդկանց համար և 73 %-ը կանանց համար)։ Գանդինագարի մոտավորապես 95 %-ը դավանում են հինդուիզմ։


== Տեսարժան վայրեր ==
Քաղաքում տեղակայված է Գուջարաթ նահանգի խոշորագույն տաճարներից մեկը՝ Ակշարդհամը, որի շինարարությունն ավարտել է 1992 թվականին։ Տաճարն ուշադրություն է գրավել 2002 թվականին, երբ նրա վրա կազմակերպվել է ահաբեկիչների զինված հարձակում։


== Ծանոթագրություններ ==


== Արտաքին հղումներ ==
Գանդինագարի պաշտոնական կայք (անգլ.)
Քարե երկնքի ներքո

«Քարե երկնքի ներքո» (ռուս.՝ «Под каменным небом»), 1974 թվականի գեղարվեստական ֆիլմ, «Լենֆիլմ» (ԽՍՀՄ) և «Թիմֆիլմ» (Նորվեգիա) կինոստուդիաների համատեղ արտադրության կինոնկար, որը նկարահանել են ռեժիսորներ Կնուտ Անդերսենն ու Իգոր Մասլեննիկովը։
Ֆիլմի պրեմիերան տեղի է ունեցել 1974 թվականի հոկտեմբերի 25-ին (Օսլո), 1975 թվականի օգոստոսի 4-ին (Մոսկվա)։


== Սյուժե ==

1944 թվականի հոկտեմբերին, հակառակ հիտլերյան հրամանատարության՝ դեպի հարավ տարհանման հրամանին, նորվեգական Կիրկենես քաղաքի բնակիչները թաքնվել են լքված հանքում։ Նորվեգական դիմադրության մասնակիցների և խորհրդային բանակի հրամանատարության համատեղ գործողություններով, որոնց հայտնի է դարձել քաղաքի հին շինությունները պայթեցնելու հիտլերների մտադրության մասին, հաջողվում է կանխել ողբերգությունը։


== Դերերում ==
Ֆիլիպ Յանկովսկի – Աստրիդի որդին
Ֆելիքս Վեդերնիկով – տղա նապաստակի հետ
Ռուսերեն տեքստը կարդում է՝ Վ. Սմիռնով


== Նկարահանող խումբ ==
Սցենարի հեղինակներն՝ Յուրի Նագիբին, Սիգբյոռն Հելմեբաք
Բեմադրող ռեժիսորներ՝ Կնուտ Անդերսեն, Իգոր Մասլեննիկով
Գլխավոր օպերատոր՝ Վլադիմիր Վասիլև
Գլխավոր նկարիչ՝ Իսահակ Կապլան
Կոմպոզիտոր - Վլադիմիր Դաշկևիչ


== Ծանոթագրություններ ==


== Արտաքին հղումներ ==
««Под каменным небом»»։ Государственный регистр фильмов։ Министерство Культуры Российской Федерации։ Արխիվացված է օրիգինալից 2019-11-27-ին։ Վերցված է 2013-08-09  
«Под каменным небом» Аннотированный каталог фильмов киностудии «Ленфильм» 1918—2003.
««Под каменным небом»»։ Фильмы։ Энциклопедия отечественного кино։ Արխիվացված է օրիգինալից 2013-08-30-ին։ Վերցված է 2013-08-09  
««Под каменным небом»»։ Статья։ Онлайн-энциклопедия Кирилла и Мефодия։ Արխիվացված է օրիգինալից 2013-08-30-ին։ Վերցված է 2013-08-09  
«Под каменным небом»(անգլ.) ֆիլմը Internet Movie Database կայքում
Ермолаев Д. А.։ «Норвежский король плакал на премьере» (ռուսերեն)։ Государственный Архив Мурманской области։ Արխիվացված է օրիգինալից 2012-10-26-ին։ Վերցված է 2012-10-06
Էլզա-Մարթա Լյուբեկ

Էլզա-Մարթա Սյորլի Լյուբեկ (նորվ.՝ Else-Marthe Sørlie Lybekk, սեպտեմբերի 11, 1978(1978-09-11), Իյովիկ, Օպլանդ, Նորվեգիա), նորվեգացի հանդբոլուհի, սահմանային խաղացող։ 2008 թվականի օլիմպիական չեմպիոնուհի, 1999 թվականի աշխարհի չեմպիոնուհի, 1998, 2004 և 2006 թվականներին Եվրոպայի չեմպիոնուհի Նորվեգիայի կանանց հանդբոլի հավաքականի կազմում։ Նորվեգիայի հանդբոլի ֆեդերացիայի գործող վիցե-պրեզիդենտ։


== Կենսագրություն ==


=== Ակումբային կարիերա ===
Էլզա-Մարթա Լյուբեկն իր կարիերայի ընթացքում խաղացել է նորվեգական «Սներտինգդալ», «Թոթեն» և  «Նորդսթրանդ» ակումբներում, ինչպես նաև  գերմանական «Լայպցիգ» ակումբում։ 2006 թվականին թիմի հետ դարձավ Բունդեսլիգայի չեմպիոն, որի կապիտանն էր։ 2010 թվականին մարզուհին ավարտեց իր սպորտային կարիերան։


=== Կարիերան հավաքականի կազմում ===
Հավաքականի կազմում Էլզա-Մարթա Լյուբեկն անցկացրել է 215 խաղ և խփել 598 գոլ։ Դեբյուտը կայացել է 1997 թվականի նոյեմբերի 2-ին Գերմանիայի հավաքականի դեմ խաղում։ Ծագող աստղ Էլզա-Մարթան աշխարհի չեմպիոնատում հայտնվեց 1999 թվականին։ Իր ակտիվ մասնակցության շնորհիվ Նորվեգիայի հավաքականը դարձավ աշխարհի չեմպիոն։ Ֆրանսիայի հավաքականի հետ կոպիտ խաղ վարելու համար մարզուհուն կարմիր քարտով հեռացրին դաշտից մինչև մրցաշարի ավարտը։ Հավաքականի վիցե-կապիտանն էր մինչև 2000 թվականը։ Քերստի Գրինը, ով կապիտանն էր, չկարողացավ մասնակցել Եվրոպայի 2000 թվականի չեմպիոնատին և Էլզա-Մարթան դարձավ հավաքականի կապիտան 22 տարեկան հասակում։ Սիդնեյի օլիմպիադայում բրոնզե մեդալ ստացավ։ Մինչև 2003 թվականը մնաց հավաքականի կապիտան, որից հետո պաշտոնը զիջեց Գրո Համերսենգին։
Եվրոպայի չեմպիոնատներին Լյուբեկը նվաճել է երեք ոսկե և մեկ արծաթե մեդալ։ 2004 թվականի Եվրոպայի մրցաշարում նա ոչ մի խաղ չխաղաց, սակայն Իզաբել Բլանկոյի վնասվածք ստանալուց հետո մասնակցեց խաղերին ու նվաճեց ոսկե մեդալ։ Հավաքականի կազմում վերջին տիտղոսը նվաճեց Պեկինի օլիմպիադայի ժամանակ՝ Ռուսաստանի հավաքականի դեմ խաղում տարած հաղթանակի համար՝ 34:27 հաշվով։


=== Ընտանիք ===
Էլզա-մարթա Լյուբեկն ամուսնացած է դանիացի հանդբոլիստ Պրեբեն Լյուբեկի հետ. վերջինս նաև «Լայպցիգի» հավաքականի մարզիչն է։ Էլզա-Մարթայի քույրը նույնպես հանդբոլուհի է, որը խաղում է «Լայպցիգ» հավաքականի կազմում։


== Հաջողություններ ==


=== Ակումբային ===
Նորվեգիայի գավաթի գավաթակիր 2002
Գերմանիայի գավաթի գավաթակիր 2006, 2007, 2008
Գերմանիայի չեմպիոն 2006


=== Հավաքականի կազմում ===
Աշխարհի չեմպիոն 1999
Աշխարհի վիցե-չեմպիոն 2001, 2007
Եվրոպայի չեմպիոն 1998, 2004, 2006
Եվրոպայի վիցե-չեմպիոն  2002
Օլիմպիական չեմպիոն 2000
Օլիմպիադայի բրոնզե մեդալակիր 2008


== Ծանոթագրություններ ==


== Արտաքին հղումներ ==
Профиль на сайте Норвежской гандбольной федерации (նորվ.)
Профиль на сайте клуба «Лейпциг»(չաշխատող հղում) (գերմ.)
Պյոտր Շմիդտ

Պյոտր Պետրովիչ Շմիդտ (ռուս.՝ Пётр Петрович Шмидт, փետրվարի 17, 1867(1867-02-17), Օդեսա, Խերսոնի նահանգ, Ռուսական կայսրություն - մարտի 19, 1906(1906-03-19), Բերեզան), ռուս հեղափոխական, դեմոկրատ, Սևծովյան նավատորմի լեյտենանտ, 1905 թվականի Սևաստոպոլի ապստամբության ղեկավարներից։ 
Ծնվել է Օդեսայում, ազնվական, տոհմիկ ծովային սպայի ընտանիքում։ 1886 թվականին ավարտել է Պետերբուրգի ծովային ուսումնարանը։ Ծառայել է Բալթիկ ծովում, Խաղաղ օվկիանոսում, 1905 թվականից՝ Սևծովյան նավատորմում (ականակրի հրամանատար)։ Ռուսաստանում 1905-1907 թվականների հեղափոխության սկզբին Սևաստոպոլոլմ հիմնադրել է «ժողովրդի բարեկամ սպաների միությունը», ապա մասնակցել է ծովային տրանսպորտում առաջին արհմիութենական կազմակերպություններից մեկի ստեղծմանը (Օդեսա)։ 1905 թվականին ձերբակալվել է նավաստիների, բանվորների ու զինվորների միտինգներին ելույթ ունենալու և քաղաքական ցույցին մասնակցելու համար։ Բանվորները Շմիդտին ընտրել են Սևաստոպոլի Բանվորական դեպուտատների սովետի ցմահ դեպուտատ և կարողացել են ազատել տալ բանտից։ Սևաստոպոլյան ապստամբության սկզբին զինվորների սոցիալ-դեմոկրատական կազմակերպության առաջարկով Շմիդտը, դարձել է ապստամբության ղեկավար և նոյեմբերի 14 (27) թվականին ժամանել «Օչակով» հածանավ։ Նոյեմբերի 15 (28) թվականին Շմիդտը ձերբակալվել է և ապստամբության մյուս ղեկավարների հետ գնդակահարվել 1906 թվականի մարտի 6 (19)-ին։


== Ծանոթագրություններ ==


== Գրականություն ==
Избаш А․ П․, Лейтенант П․ П․ Шмидт․ Воспоминания сестры, 3 изд․, Л., 1925․
Բանե (այլ կիրառումներ)

Բանե, կարող է վերաբերել՝

Բանե - գյուղ Արևմտյան Հայաստանում, Դիարբեքիրի վիլայեթի Մարդինի գավառում
Բանե - գյուղ Արևմտյան Հայաստանում, Էրզրումի վիլայեթի Այնթապի գավառակում
Ահմոս (արքայադուստր)

Ահմոս  (անգլ.՝ Ahmose, «Լուսնի զավակ»), հին եգիպտական տասնյոթերորդ արքայատոհմի արքայադուստր, որը եղել է փարավոն Սեկենենրե Տաա II-ի («Համարձակ») և վերջինիս կին-քրոջ՝ Սիտջեհուտիի միակ հայտնի դուստրը։ Փարավոն Ահմոս I-ի ու թագուհի Ահմոս-Նեֆերտարիի խորթ քույրն էր։ Տիտղոսներից էին՝ «Թագավորի դուստր», «Թագավորի քույր»։
Ենթադրվում է, որ Ահմոսն իր առավել հայտնի խորթ եղբորից ու քրոջից ավելի երկար է ապրել։ Հավանաբար վախճանվել է Թութմոս I-ի (Տասնութերորդ արքայատոհմ) գահակալության տարիներին՝ մոտավորապես քառասուն տարեկանում, սրտային հիվանդությունից։


== Դամբարան QV47 ==
Հուղարկավորվել է Կայսրուհիների Հովտի QV47 դամբարանում։ Նրա դամբարանը համարվում է այդ հովտում կառուցված առաջին դամբարաններից մեկը։ Այն համեմատաբար հասարակ է և բաղկացած է մեկ սրահից ու թաղման խցից։ Գտնվում է հարակից հովտում, որը կոչվում է Ահմոս արքայազնի հովիտ։ Մումիան հայտնաբերվել է Էռնեստո Սկիապարելլիի կողմից՝ 1903 - 1905 թվականների ընթացքում վերջինիս կատարած պեղումների ժամանակ։ Մումիան այժմ գտնվում է Իտալիայի Եգիպտական թանգարանում։ Մումիայից բացի Սկիապարելլին հայտնաբերել է նաև թաղման պարագաներ, այդ թվում՝ նրա դագաղից մի կտոր, կաշվե սանդալներ և քաթանի կտորներ, որոնց վրա գրված են Մեռյալների գրքի մոտ 20 գլուխներ․ այս ամենը նույնպես գտնվում է Թուրինում։


== Ծանոթագրություններ ==
Լևոն Թավադյան

Լևոն Աղասու Թավադյան (հունիսի 9, 1951(1951-06-09), Երևան, Հայկական ԽՍՀ, ԽՍՀՄ), հայ ֆիզ-քիմիկոս։ Քիմիական գիտությունների դոկտոր (1988), ՀՀ ԳԱԱ թղթակից անդամ (2010), ՀՀ ԳԱԱ ակադեմիկոս (2014), ՀՀ գիտության վաստակավոր գործիչ (2014)։


== Կենսագրություն ==
Լևոն Թավադյանը ծնվել է Երևանում։ 1973 թվականին ավարտել է Երևանի պետական համալսարանը։ 1985 թվականից աշխատել է ՀՀ ԳԱԱ Ա. Բ. Նալբանդյանի անվան Քիմիական ֆիզիկայի ինստիտուտում, եղել է լաբորատորիայի վարիչ, 2011 թվականից՝ նույն ինստիտուտի բաժնի վարիչ, 2006 թվականից ինստիտուտի տնօրեն։ 2011 թվականից ՀՀ ԳԱԱ նախագահության անդամ է, ՀՀ ԳԱԱ քիմիական և երկրի մասին գիտությունների բաժանմունքի ակադեմիկոս-քարտուղար։
Աշխատանքները վերաբերում են լուծույթում ընթացող ազատ ռադիկալային ռեակցիաներին, օրգանական միացությունների հեղուկաֆազային օքսիդացման ռեակցիաների կատալիզին և արգելակմանը, քիմիական շարժընթացների մաթ. մոդելավորմանը։


== Անդամակցություն ==
Ամերիկյան քիմիական ընկերության անդամ։
Եվրոֆեդլիպիդ միջազգային ընկերության անդամ։
Մոսկվայի պետական համալսարանի և ՌԳԱ Ն. Ն. Սեմյոնովի անվան Քիմիական ֆիզիկայի ինստիտուտի միջազգային գիտակրթական կենտրոնի գիտխորհրդի անդամ։


== Պարգևներ ==
ՀՀ ԿԳՆ Գիտության պետական կոմիտեի ոսկե մեդալ (2011)
ՌԳԱ և Լոմոնոսովի անվան Մոսկվայի պետական համալսարանի կողմից «Ակադեմիկոս Ն. Մ. Էմանուելի հիշատակի» շքանշան (2012)
ՀՀ զինված ուժերի «Գարեգին Նժդեհ» մեդալ (2013)
Բելառուսի գիտությունների ազգային ակադեմիայի 80-ամյակի հոբելյանական մեդալ (2013)
ՀՀ գիտության վաստակավոր գործիչ (2014)


== Աշխատություններ ==
Բազմակենտրոն շղթայական քիմիական ռեակցիաների ընտրողական արգելակման երևույթի հայտնագործմանը, ԽՍՀՄ հայտնագործությունների պետական գրանցամատյան, 1987 ;
IV Международная конференция "Современные проблемы химической физики".- Ереван: Б. и., 2015.- 262 с. ;
Анализ кинетических моделей химических реакционных систем.- Ереван: Гитутюн, 2005.- 250 с. ;
Tocopherol Concentration and Antioxidant Efficacy, AOCS Press, 2008 ։


== Ծանոթագրություններ ==
Մոնտեու դա Պո

Մոնտեու դա Պո(իտալերեն՝ Monteu da Po), կոմունա Իտալիայի Պիեմոնտ մարզի Թուրին գավառում։
Բնակչությունը՝ 882 մարդ (2008 թվականի տվյալներով)։ Բնակչության խտությունը՝ 126 մարդ/կմ²։ Տարածքը՝ 7 կմ²։ Փոստային ինդեքս՝ 10020։ Հեռախոսային կոդ՝ 011։
Բնակավայրի հովանավորն է համարվում սուրբ կույս Մարիամը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 119187813
Էլեկտրոնային հասցե։
Գլխավոր կայք։


== Արտաքին հղումներ ==
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Երանաող

Երանաող, լեռ Պոնտական լեռնահամակարգում։ Խոտրջի շրջանում, Ճիճապաղ գյուղի մոտ։ Կիպերտի քարտեզում (Բեռլին 1910) նշանակված է Խոտորջուրդաղ անունով։


== Ծանոթագրություններ ==
Կաորլե

Կաորլե  (իտալերեն՝ Caorle), կոմունա Իտալիայում, գտնվում է Վենետո մարզում՝ Վենետիկ գավառում։
Բնակչությունը կազմում է 11 801 մարդ։ Խտությունը կազմում է 75 մարդ/կմ²։ Տարածքը գրավում է 151 կմ²։ Փոստային ինդեքս՝ 30021։ Հեռախոսային կոդ՝ 0421։


== Արտաքին հղումներ ==
Բնակավայրի պաշտոնական կայքը (իտալ.)
Լուզիանա

Լուզիանա (իտալ. Lusiana), կոմունա Իտալիայի Վենետո մարզում՝ Վիչենցա գավառում։
Բնակչությունը կազմում է 2902 մարդ, բնակչության խտությունը 85 մարդ/կմ²։ Զբաղեցնում է 34 կմ² տարածք։ Փոստային ինդեքս - 36046։ Հեռախոսային կոդ - 0424։
Բնակավայրի հովանավորն է համարվում Հակոբոս առաքյալը։ Ամեն տարի հուլիսի 25-ին տոնվում է քաղաքի տոնը։


== Արտաքին հղումներ ==
Պաշտոնական կայք Archived 2015-05-24 at the Wayback Machine.


== Ծանոթագրություններ ==
Լը Շատելիեի սկզբունք

Լը Շատելիեի սկզբունք (հավասարակշռության տեղաշարժման սկզբունք, Լը Շատելիե–Բրաունի սկզբունք), կանոն, ըստ որի համակարգը թերմոդինամիկական հավասարակշռությունից դուրս բերող արտաքին ազդակները նրանում առաջացնում են ներգործության էֆեկտը թուլացնող պրոցեսներ։ Օրինակ, հավասարակշռված համակարգը տաքացնելիս նրանում տեղի է ունենում ռեակցիա, որն ընթանում է ջերմության կլանումով, սառեցնելիս՝ ռեակցիան ընթանում է ջերմության անջատումով։ Ճնշումը ավելացնելիս տեղի է ունենում համակարգի ընդհանուր ծավալի փոքրացում, իսկ փոքրացնելիս՝ զուգընթաց ընթանում են ֆիզիկական և քիմիական պրոցեսներ, որոնք բերում են ծավալի մեծացում։ Սկզբունքի կախումը ջերմաստիճանից տվել է Յա. Վանտ-Հոֆը (1884)։ Ընդհանուր տեսքով ձևակերպել է Հ. Լը Շատելիենը (1884), իսկ թերմոդինամիկորեն՝ Կ. Բրաունը (1887)։ Լը Շատելիենը թույլ է տալիս որոշել թերմոդինամիկական համակարգի հավասարակշռության տեղաշարժման ուղղությունը՝ առանց մանրամասն վերլուծելու հավասարակշռության պայմանները։